— Тое, што Беларусь будзе прымаць удзел у І Сусветнай зімовай гімназіядзе, гаворыць пра нашы поспехі і дасягненні ў дзіцяча-юнацкім спорце. Гімназіяду нездарма параўноўваюць з Алімпійскімі гульнямі, паколькі для навучэнцаў з розных краін свету яна з’яўляецца не толькі найбуйнейшым спартыўным мерапрыемствам, але і садзейнічае ўмацаванню сяброўства паміж маладымі прадстаўнікамі розных краін і народаў. Нашым юным спартсменам, іх бацькам, трэнерам Міністэрства адукацыі жадае ў першую чаргу перамог. Няхай усе веды, сілы і ўменні, якімі вы валодаеце, дапамогуць вам заваяваць медалі, вярнуцца са спаборніцтваў такімі ж здаровымі, прыгожымі, яркімі, — звярнуўся да прадстаўнікоў беларускай каманды начальнік галоўнага ўпраўлення выхаваўчай работы і маладзёжнай палітыкі Міністэрства адукацыі Эдуард Валянцінавіч Тамільчык.